Oompah
Oompah (Anglice), etiam oom-pah et umpah-pah scriptum, est adiunctio rhythmica in basso iterato, praecipue in grege musico sonata. Haec textura sonorum haberi potest genus obstinatús, quod saepe a profundis instrumentis orichalcosis in gregibus ingredientibus efficitur. Exemplar oompah plerumque sonatur a tuba gravisona quae inter radicem chordae et quintum (dominantem) alternat; qui sonus oom appellatur. Deinde pah in contratactibus ab instrumentis tonorum altiorum sonatur, sicut clarinet,? accordion,? et trombone?. Oompah saepe consociatur cum Volkstümliche Musik, genere musico Germanis gratissimo, et cum polca. In generibus tempore triplice ordinatis, sicut valsa, exemplar oompah-pah describitur. Textura sonorum oompah etiam texturae sonorum a manu sinistra clavilistae in tempore pannoso et aliis generibus popularibus similes sunt. Oliver!, ludus musicus popularis, carmen "Oom-Pah-Pah" continet, quod ex oompah appellatur. Musici per variationem recentiorem carminibus pop et rock modo oompah canunt, inter quos greges Global Kryner (Austria) et Oompah Brass (Britanniarum Regnum), qui hunc modum perfunctionis oompop appellant.